b'\n_START_ARTICLE_\nTobias Michael Carel Asser\n_START_SECTION_\n\xc5\xbdivljenje\n_START_PARAGRAPH_\nTobias Michel Karel Asser je bil rojen 28.aprila 1838 v\xc2\xa0Amsterdamu na Nizozemskem.\xc2\xa0Bil je sin\xc2\xa0Carela Daniela Asserja (1813\xe2\x80\x9385), in vnuk\xc2\xa0Carela Asserja (1780-1836). Asser je \xc5\xa1tudiral pravo v Amsterdamski univerzi in\xc2\xa0Leiden univerzi\xc2\xa0in bil kasneje tudi profesor na amsterdamski univerzi._NEWLINE_Asser je soustanovitelj pravne revije\xc2\xa0Revue de Droit International et de L\xc3\xa9gislation Compar\xc3\xa9e\xc2\xa0skupaj z Johnom Westlakeom\xc2\xa0in\xc2\xa0Gustavom Rolin-Jaequemyns. Je tudi soustanovitelj\xc2\xa0Institut de Droit International.\xc2\xa0leta 1873._NEWLINE_Bil je nizozemski delegat na obeh ha\xc5\xa1kih konferencah tako leta 1899 in 1907.\xc2\xa0Na prvi ha\xc5\xa1ki konferenci je pomembno prispeval k formiranju mednarodne arbitra\xc5\xbee.\xc2\xa0Bil je tudi eden prvih razsodnikov leta\xc2\xa01902, ko je mednarodno arbitra\xc5\xbeno sodi\xc5\xa1\xc4\x8de pri\xc4\x8delo s prakso. Pomembno je tudi vplival pri ustanavljanju bodo\xc4\x8de ustanove, ki bi hranila in negovala znanje mednarodnega prava. Ko je dejansko bila postavljena Ha\xc5\xa1ka akademija mednarodnega prava, ga ni bilo ve\xc4\x8d med \xc5\xbeivimi._NEWLINE_Asser je umrl 29.julija 1913 v Haagu.\n_START_SECTION_\nDedi\xc5\xa1\xc4\x8dina\n_START_PARAGRAPH_\nV njegov spomin so poimenovali TMC Asser In\xc5\xa1titut v Haagu na Nizozemskem. Gre za raziskovalni in\xc5\xa1titut, ki se ukvarja s polji javnega in zasebnega mednarodnega prava, evropskega prava in mednarodnega trgovinskega prava.'